paragraph_text: Članovi IO DHK sudjeluju na književnim susretima i kolokvijima u zemlji i inozemstvu, pojedini su autori dobitnici prestižnih domaćih i međunarodnih književnih nagrada. IO DHK bio je i jest pokretač i/ili suorganizator brojnih književno-kulturoloških manifestacija, poput: Susreta na dragom kamenu u Raklju, posvećenih životu i djelu Mije Mirkovića (Mate Balote), Šoljanovih dana u Rovinju, Verši na šterni u Vižinadi, Badavce (Višnjan), gdje se predstavlja i potiče prozno stvaralaštvo itd. Godine 2003. Ogranak je pokrenuo međunarodne Pulske dane eseja,<ref> u sklopu kojih se od 2007. dodjeljuje najznačajnija hrvatska književna nagrada za esejistiku „Zvane Črnja“,<ref> zatim 2012. pulski susret Kod Marula za mlade pisce, Prvu čakavsku ligu u Žminju i dr. Godine 2018. pokrenut je e-časopis/portal za književnu kritiku Stav.<ref>